# Andreas Marggraf

### A Wikipédiából, a szabad lexikonból.

Andreas Sigismund Marggraf (Berlin, 1709. március 3. – Berlin, 1782. augusztus 7.) német kémikus, a flogiszton-elmélet utolsó jelentős képviselője, az Európában honos növények cukortartalmának felfedezője.

## [szerkesztés] Élete

Édesapja, Henning Christian Marggraf, királyi udvari gyógyszerész gyógyszerészetre és kémiára tanította. Később a berlini Collegium medico-chirurgicum-ban Caspar Neumann professzornál tanult kémiát. Neumann bevezette Marggrafot a flogiszton-elméletbe, ami aztán egész életében meghatározta kémiai gondolkodását. Tanulmányai elmélyítéseként Marggraf Strassburgban kémiát és fizikát, Halleban orvostudományt és Freibergben fémmegmunkálást tanult. Mielőtt 1735-ben visszatért volna Berlinbe, tanulmányi céllal néhány kohót is bányát is meglátogatott

Berlinben Marggraf 1738-ig az apai Aranymedve gyógyszertárban dolgozott, majd ebben az évben a Tudományos Akadémia fizetett munkatársa lett.1754-től teljesen kémiai kutatásainak szentelte magát, mivel az Akadémia biztosított számára egy laboratóriumot és egy szolgálati lakást. 1747-ben felfedezte a cukorrépa cukortartalmát, ezért 1760-ban, az addigi igazgató Johann Theodor Eller halála után a Királyi Tudományos Akadémia Fizikai-Matematikai Osztályának igazgatójává nevezték ki. Ezt a tisztséget 1782-ben bekövetkezett haláláig megtartotta.

Marggraf távoltartotta magát a kémia korszerű kérdéseitől és főleg laboratóriumi analitikai kisérleteivel foglalkozott. Ez a taktika, párosulva a kisérletek sikerével, sok elismerést szerzett neki.

## [szerkesztés] Munkássága

- Javított módszer a foszfor kinyerésére "desztilláció" által (1743)
- Káliumcianid előállítása és a fémsókra gyakorolt oldó hatásának leírása (1745)
- Cink kinyerése (1746)
- A honos növények cukortartalmával kapcsolatos kisérletek. A takarmányrépa magas cukortartalmának megállapításával megteremtette az európai cukorgyártás alapjait. (1747)
- A mikroszkóp mint kisérleti eszköz bevezetése a kémiába. 1747-től Marggraf ezt használta a cukorkristályok megfigyelésére.
- Hangyasav kinyerése (1749)
- Hangyasav és ecetsav megkülönböztetése
- Nátrium és kálium megkülönböztetése a láng elszínezésével (1758)

## [szerkesztés] Hivatkozások

- Német nyelvű életrajza

A lap eredeti címe "http://hu.wikipedia.org../../../a/n/d/Andreas_Marggraf_9873.html"

Kategóriák: Kémikusok | Német tudósok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Esperanto
- Français